Χουάν Ιτούρμπε

Ο Χουάν Μανουέλ Ιτούρμπε Αρέβαλο (ισπανικά: Juan Manuel Iturbe Arévalo) (4 Ιουνίου 1993) είναι Παραγουανός επαγγελματίας ποδοσφαιριστής, ο οποίος αγωνίζεται ως πλάγιος μέσος ή δεύτερος επιθετικός για την Γκρέμιο.

Σταδιοδρομία σε συλλόγους

Σπορτίβο Τρινιντένσε 
Στην ηλικία των 12 ετών, ο Ιτούρμπε έκανε το ντεμπούτο του στην πρώτη ομάδα της Σπορτίβο Τρινιντένσε στη δεύτερη κατηγορία Παραγουάης του 2006. Πέτυχε το πρώτο του γκολ για το σύλλογο στο 35ο λεπτό της εκτός έδρας νίκης με 1-0 εναντίον της Κλουμπ Τσορέ Σεντράλ στις 7 Μαΐου 2006. Η Σπορτίβο Τρινιντένσε τερμάτισε στη δεύτερη θέση και προβιβάστηκε στην Πριμέρα Ντιβισιόν Παραγουάης για τη σεζόν 2007.

Σέρρο Πορτένιο 
Ο Ιτούρμπε έκανε το ντεμπούτο του για τη Σέρρο Πορτένιο στις 28 Ιουνίου 2009, σε ηλικία 16 ετών, σε αγώνα εναντίον της Κλουμπ Λιμπερτάδ για την 21η εβδομάδα του πρωταθλήματος.

Στην ηλικία των 17 ετών, ο Ιτούρμπε δεν είχε επαγγελματικό συμβόλαιο με τη Σέρρο Πορτένιο, επομένως, προπονήθηκε με την Κίλμες ΑΚ της Πριμέρα Ντιβισιόν Αργεντινής. Τον Ιανουάριο του 2011, ο Ιτούρμπε επιβεβαίωσε ότι υπέγραφε με την πορτογαλική Πόρτο και θα συμμετείχε στην ομάδα όταν θα γινόταν 18 ετών. Αφού συμφώνησε για τη μετακίνηση, επέστρεψε στη Σέρρο Πορτένιο τον Φεβρουάριο, όπου παρέμεινε μέχρι τα 18α γενέθλιά του τον Ιούνιο. Πέτυχε δύο γκολ στον πρώτον του αγώνα στο Κόπα Λιμπερταδόρες λίγο αργότερα.

Πόρτο 
Στις 10 Δεκεμβρίου 2011, ο Ιτούρμπε έκανε το ντεμπούτο του για την Πόρτο, ερχόμενος στις καθυστερήσεις του αγώνα στη θέση του Χουλκ, στη νίκη με 2-1 για την Πριμέιρα Λίγα εναντίον της ΣΚ Μπέιρα Μαρ. Στις 3 Νοεμβρίου 2012, σημείωσε το μοναδικό γκολ του στην Πορτογαλία, το μοναδικό γκολ της Πόρτο Β στην εντός έδρας νίκη επί της ΚΣ Μαρίτιμο Β.

Επιβεβαιώθηκε στις 29 Δεκεμβρίου 2012 ότι ο Ιτούρμπε εντάχθηκε στη Ρίβερ Πλέιτ με δανεισμό έξι μηνών.

Ελλάς Βερόνα 
Η εντυπωσιακή του περίοδος με τη Ρίβερ Πλέιτ βοήθησε τον Ιτούρμπε να εξασφαλίσει μια μετακίνηση με τη μορφή δανεισμού στην Ελλάς Βερόνα της Σέριε Α, όπου ευδοκίμησε κατά τη διάρκεια της σεζόν 2013-14, τόσο που αποκτήθηκε μόνιμα από την Πόρτο για 15 εκατομμύρια ευρώ τον Μάιο του 2014. Ο Ιτούρμπε συνέβαλε με οκτώ γκολ και τέσσερις ασίστ στον σύλλογο που μόλις είχε προβιβαστεί, βοηθώντας τον να τερματίσει στη 10η θέση.

Ρόμα 
Στις 16 Ιουλίου 2014, λίγες μόνο εβδομάδες μετά την οριστική υπογραφή ους στη Βερόνα, η ΑΣ Ρόμα ανακοίνωσε την υπογραφή του Ιτούρμπε έναντι 22 εκατομμυρίων ευρώ με πρόσθετα μπόνους βάσει απόδοσης έως και 2,5 εκατομμύρια ευρώ. Ο παίκτης υπέγραψε πενταετές συμβόλαιο, με ισχύ μέχρι τις 30 Ιουνίου 2019. Το πρώτο γκολ του Ιτούρμπε για τη Ρόμα ήταν εναντίον της ΤΣΣΚΑ Μόσχας στο ΟΥΕΦΑ Τσάμπιονς Λιγκ 2014-15, στη νίκη με 5-1. Σκόραρε επίσης εναντίον της Γιουβέντους και ένα ζωτικό γκολ στο Derby della Capitale εναντίον της Λάτσιο, που βοήθησε τη Ρόμα να παραμείνει στη δεύτερη θέση και έδωσε στη Ρόμα απευθείας θέση στους ομίλους του Τσάμπιονς Λιγκ την επόμενη χρονιά.

Μπόρνμουθ (δανεισμός) 
Την 1η Ιανουαρίου 2016, ο Ιτούρμπε εντάχθηκε με δανεισμό στην ΑΦΚ Μπόρνμουθ της Πρέμιερ Λιγκ για το υπόλοιπο της σεζόν 2015-16, πραγματοποιώντας μόλις δύο συμμετοχές.

Τορίνο (δανεισμός) 
Στις 4 Ιανουαρίου 2017, ανακοινώθηκε ότι ο Ιτούρμπε προσχώρησε στην Τορίνο ως δανεικός με δικαίωμα αγοράς.

Τιχουάνα (δανεισμός) και Πόύμας 
Στις 21 Αυγούστου 2017, ο Ιτούρμπε δόθηκε δανεικός στην μεξικάνικη Κλουμπ Τιχουάνα μέχρι τις 30 Ιουνίου 2018. Λόγω των στόχων που επιτεύχθηκαν κατά τη διάρκεια της σεζόν, η Τιχουάνα έπρεπε να κάνει τη μεταγραφή μόνιμη. Στη συνέχεια έστειλε τον Ιτούρμπε στην Πούμας σε συμφωνία ανταλλαγής.

Άρης Θεσσαλονίκης 
Στις 7 Αυγούστου 2021, ο Άρης Θεσσαλονίκης ανακοίνωσε επίσημα την υπογραφή του Ιτούρμπε με διετές συμβόλαιο.

Εθνική ομάδα 
Έχοντας περάσει το μεγαλύτερο μέρος της ζωής του στην Παραγουάη, ο Ιτούρμπε ξεκίνησε τη σταδιοδρομία του στις «μικρές» εθνικές ομάδες της Παραγουάης. Τον Οκτώβριο του 2009, κλήθηκε στην Εθνική Παραγουάης σε ηλικία 16 ετών για φιλικό με τη Χιλή τον Νοέμβριο. Ο Ιτούρμπε μπήκε στον αγώνα στο 73ο λεπτό, καθώς η Παραγουάη ηττήθηκε με 2-1 στις 4 Νοεμβρίου 2009.

Καθώς αυτό δεν ήταν ένα ανταγωνιστικό παιχνίδι, ο Ιτούρμπε μπόρεσε να αλλάξει διαθεσιμότητα αν το επιθυμούσε. Αργότερα διαφώνησε με τον προπονητή της Παραγουάης και δήλωσε διαθεσιμότητα για την Εθνική Αργεντινής.

Στις αρχές του 2016, ωστόσο, ο Ιτούρμπε εξέφρασε την επιθυμία του να εκπροσωπήσει για άλλη μια φορά την Παραγουάη. Στις 8 Μαρτίου 2016, κλήθηκε για τα προκριματικά του Παγκοσμίου Κυπέλλου του 2018 εναντίον των Ισημερινού και Βραζιλίας. Έκανε το επίσημο ντεμπούτο του με την Παραγουάη στις 29 Μαρτίου ως αλλαγή στο δεύτερο ημίχρονο του αγώνα με τη Βραζιλία. Ήταν στην αποστολή της Παραγουάης για το Κόπα Αμέρικα Σεντενάριο εκείνο το καλοκαίρι.

Παραπομπές

Εξωτερικοί σύνδεσμοι 

 Προφίλ  στο Argentina Football World
 Προφίλ στο Transfermarkt.com 
 

Παραγουανοί ποδοσφαιριστές
Αργεντινοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Παραγουάης U17
Ποδοσφαιριστές Εθνικής Παραγουάης Κ20
Ποδοσφαιριστές Εθνικής Αργεντινής Κ20
Ποδοσφαιριστές Εθνικής Παραγουάης
Ποδοσφαιριστές Κόπα Αμέρικα Σεντενάριο
Ποδοσφαιριστές Κόπα Αμέρικα 2019
Ποδοσφαιριστές Σέρρο Πορτένιο
Ποδοσφαιριστές Πριμέρα Ντιβισιόν Παραγουάης
Ποδοσφαιριστές ΦΚ Πόρτο
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία
Αργεντινοί ποδοσφαιριστές στο εξωτερικό
Ποδοσφαιριστές ΦΚ Πόρτο Β
Ποδοσφαιριστές Ρίβερ Πλέιτ
Ποδοσφαιριστές Πριμέρα Ντιβιζιόν Αργεντινής
Ποδοσφαιριστές Ελλάς Βερόνα
Ποδοσφαιριστές Σέριε Α
Ξένοι ποδοσφαιριστές στην Ιταλία
Ποδοσφαιριστές Ρόμα
Ποδοσφαιριστές ΑΦΚ Μπόρνμουθ
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ποδοσφαιριστές Τορίνο ΦΚ
Ποδοσφαιριστές Κλουμπ Τιχουάνα
Ποδοσφαιριστές Πριμέρα Ντιβισιόν Μεξικού
Ξένοι ποδοσφαιριστές στο Μεξικό
Ποδοσφαιριστές Κλουμπ Ουνιβερσιδάδ Νασιονάλ
Ποδοσφαιριστές ΚΦ Πατσούκα
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα